Document ID: /roh_data/filtered/fineweb-2-filterrobots_roh.jsonl.gz/13821

En futur duai il Departament federal da giustia e polizia avair l’ultim pled en chaussa nua che novs centers per requirents d’asil vegnan construids. Era ha il Cussegl federal definì ils criteris tenor ils quals persunas pon vegnir tramessas enavos en lur patria. Uschia sto vegnir resguardà en l’emprima lingia la stabilitad politica e sco segund criteri èsi impurtant ch’il provediment da la sanadad sto esser uschè buns ch’in return en patria na periclitescha betg la sanadad da la persuna. E sco terz punct duai vegnir resguardà criteris specifics sco per exempel sch’ina gruppa da guerrila è activa en il pajais u en ina part dal pajais.
Avant in onn ha il suveran svizzer gia approvà la refurma d’asil. Enfin en dus onns duai ella uss entrar en vigur.
RR novitads 17:00